Tomeu Morro de PSIB-PSOE\nAquesta és la quarta vegada que es presenta de cap de llista, per quin motiu ho torna a fer una altra vegada?\nAixí ho decidiren els meus companys i companyes d’agrupació. Varen considerar que la meva experiència tant al partit, com a la Sala o a altres institucions són un valor que la nostra candidatura ha d’aprofitar. També va pesar el fet que és la quarta vegada que em present però cada vegada que he encapçalat la llista hem pogut fer governs de progrés i revalidar-los.\nUn camp de futbol a Sencelles. I el volem a Son Company, aferrat a l’escola i al poliesportiu que és allà on ha d’estar.\nAquesta resposta la veurem a les urnes. És ver que estàvem acostumats a veure més fragmentació des de les opcions d’esquerra. De fa un temps cap aquí, la dreta, que abans es presentava de manera unitària a les urnes, ara ho fa des de distintes opcions. Fa falta veure quin serà el comportament del seu electorat en el nostre municipi.\nPer ventura una mica més d’autoestima. Tenim un municipi fantàstic. Cultura, festes, gastronomia, paisatge, gent hospitalària... Crec que sempre que hem tengut un bon projecte i hem anat tots a la una, Sencelles n’ha sortit beneficiat.\nM’agrada més centrar-me en el que falta que en el que sobra.\nLa ronda estava prevista començar-la l'any 2017…\n...però no era la ronda que desitjàvem des del nostre punt de vista. La que figurava a l’antic Pla de Carreteres pensam que era un projecte que situava la ronda massa lluny del nucli i, bàsicament el que feia era connectar Inca i Algaida.\nRecord que en un dels 8 avantprojectes fins i tot es projectava un túnel que travessava el pinaret per anar de la carretera d’Algaida a la de Santa Maria. Per tant, aquesta no pot ser la ronda que des de l’agrupació socialista podem defensar.\nL'any 2015 hi havia 2 dones cap de llista i ara només una. Què ha passat? És normal només 1 de 6 llistes.\nSom militant del PSIB-PSOE i per tant, feminista. Un partit que té una secretària general que és la primera dona presidenta del Govern, que a les Balears i a Espanya ha desenvolupat lleis com la Llei d'Igualtat, el mateix Pacte contra la Violència Masclista, les polítiques de coeducació i la inversió en serveis públics i millores socials (que sempre redunden en benefici de les dones) i el retorn a la seguretat social de les dones cuidadores… és un partit feminista. També vull remarcar que tres magnífiques dones encapçalen el 2n, 3r i 4t lloc de la nostra llista. A més a més, estic convençut que si seguim avançant en polítiques feministes, aviat tendrem més candidates i més dones en centres de decisió.\nDesprés de 16 anys de majories absolutes del PP, hem tengut ara 12 anys de pacte entre regionalistes, socialistes i assemblearis. Ha arribat el moment d'un canvi?\nLa resposta, una altra vegada la sabrem dia 26 de maig. A títol personal, pens que el partit socialista està preparat per seguir governant, per continuar fent de Sencelles un municipi de progrés que continuï amb el testimoni dels governs municipals d’aquests darrers anys. Més que un canvi de govern, el que pensam que fa falta la pròxima legislatura és desenvolupar molts de projectes que en aquesta hem començat com per exemple la plaça de la Vila, nous aparcaments, un nou pla de mobilitat, creació d’un espai cultural… per tot això serà important que el grup socialista continuï governant.\nS’ha fet molta feina i, crec que potser ens hem centrat massa en les nostres àrees i no hem sabut comunicar per ventura d’una manera més efectiva totes les accions de govern.\nMolts! i ara podria amollar tota la lletania de projectes executats: compra del poliesportiu de Biniali, camins asfaltats i arreglats, pressuposts participatius, comptes sanejats… però de veres que em qued en què el millor encert que hem tengut ha estat treballar tres partits amb tres sensibilitats diferents i fent pinya. Estic molt orgullós d’aquesta legislatura pel que fa a la feina que hem fet els tres partits.\nNo sé si és estrella, però ens fan especial il·lusió dos projectes: un seria la creació d’un espai cultural multifuncional que pugui donar cabuda a moltes propostes que ara no podem dur a Sencelles per manca d’un espai d’aquest tipus (obres de teatre, concerts, cinema, dansa…). L’altra, és la construcció d’una ronda. Però una ronda ben integrada amb el nucli, que pugui fer també de passeig i que pugui treure una bona part de la circulació que ara passa per dins Sencelles.\nComençar a projectar la ronda de circumval·lació, adquirir aparcaments i fer les gestions per iniciar la construcció d’un camp de futbol.\nEns hem sentit molt còmodes amb els nostres companys de pacte. De qualsevol pacte futur el que demanaríem és el que hem tengut en aquest: lleialtat, programa i visió estratègica. Aquestes seran les nostres condicions per a un hipotètic acord de govern si s’hagués de materialitzar.\nPerquè som un grup que combina experiència de govern, joventut, valors progressistes i moltes ganes de seguir transformant el municipi des dels la igualtat, la justícia social i la inclusió. Som un grup de gent que coneix i estima el nostre municipi i, per això sap el que necessita i el que vol la gent de Sencelles, Biniali, Ruberts, Jornets, fora vila...\nSí, no és fàcil fer una passa endavant i entrar en política. Pens que la política és una eina per poder canviar allò que no t’agrada i allò que penses que s’ha de millorar. Per això vull fer un reconeixement als homes i dones de la meva llista i també als de les altres llistes. Perquè com he dit abans, pens que llevar hores a la família i al temps lliure per donar-les al teu poble, honora a qualsevol persona que estigui disposada a fer-ho. Per això, vull desitjar sort i encerts a tots els candidats. I agrair a Sa Sella tota la feina que feis des de fa anys i aquesta entrevista.


Informació per salvar Fornells — Historic noticies i altres web antiga\nInformació per salvar Fornells\nlast modified 2007-09-19 10:58\nAhir es va fer la tercera excursió de La Ruta dels Dics, en aquesta ocasió pel port de Fornells.\nUn projecte públic i dos projectes privats amenacen el port del nord de Menorca. La construcció d'un dic que tancaria mitja badia, l'afegit de centenars d'amarraments, una gran actuació de dragat i una operació urbanística a la zona de terra, podrien malmetre irreversiblement aquest paratge.\nPer conèixer el detall de cadascuna de les operacions previstes, unes setanta persones van participar ahir a l'excursió, que van monitoritzar membres de l'Associació de Joves de Fornells.\nL'activitat va finalitzar a la torre de Fornells, des d'on es va oferir una xerrada sobre els extraordinaris valors naturals submarins que encara conserva el port de Fornells, que inclou espècies úniques en tot l'estat espanyol. Tot el port està declarat Lloc d'Interès Comunitari i forma part de la Xarxa Natura 2000 europea.\nActuacions com la construcció d'un dic o de dragats importants (el projecte del Govern preveu amarraments a zones on just hi ha 80 cms de calat) serien del tot incompatibles amb la conservació d'aquests valors.\nEn la reivindicació del Pla Insular de la Costa, els col·lectius que impulsen aquesta campanya pretenen que es faci un inventari de les zones més valuoses en l'àmbit marí (com es va fer en terra amb la Llei d'Espais Naturals) i que s'apliqui una visió insular en les actuacions tant portuàries com de turisme nàutic.


Dimecres Vilapetpuntcom, Premi d'Honor de les Pedres Catalanes, feu saber que Abu Chaib es diputat perque es musulma (i que nomes en tenim un). Aixi doncs, estem avisats: disposa d'una doble inmunitat i no se'l podra caricaturitzar, per exemple, menjant mongetes amb botifarra i cansalada, bevent un porro de vi i amb una barretina en forma de turbant.\nTanmateix, tifaweb anuncia que aquesta gent no es manifestara -mal fet, no us talleu, home!-, pero si que l'Associació Cultural Islamica del Bages fara una pregaria, un requiem corpore in presente, per l'anima de la llibertat d'expressio al convent de santa Clara. No s'invita personalment. El millor de tot es que les monges clarisses son conegudes perque sempre estan alegres. Heus aqui un fragment de l'hagiografia de la santa:\nActualitzacio d'11 de febrer: Es impressionant la Sabatina intempestiva de Gregorio Moran d'aquesta setmana. La religio i el sentit de l'humor son incompatibles.


VIC COMERÇ - Aquest dissabte torna el Shopping Night de vic!!! | Comerç Ciutadà\nEs presenta la tercera edició del VICXOU, el shopping night que Vic Comerç va iniciar fa tres anys i que és tot un èxit. El VicXou es celebrarà aquest proper dissabte 28 de maig de 20 a 24 h en 24 carrers del centre de la ciutat. Cada una de les 300 botigues i restaurant participants faran activitats i descomptes dins dels seus establiments. Les ofertes especials de cada botiga no es donaran a conèixer fins el mateix dissabte a la tarda quan es reparteixin 40.000 flyers pels carrers del centre amb els anunciats descomptes.\nEnguany s’ha creat una temàtica que ambientarà i decorarà el shopping night d’aquesta edició. La idea que es presenta està basada en l’ús dels colors (vermell, blau, groc i verd) com elements per conduir i orientar els visitants pels diferents carrers/zones que participen al Vic Xou amb l’objectiu de fer-los arribar a les botigues on passaran totes les accions. Un element unificador i dinàmic que crea una imatge de conjunt però, al mateix temps, diferenciador on cada zona marca la seva personalitat amb un color concret. El color és un element visual molt potent que crea dinamisme, provoca moviment i genera un sentiment d’alegria i d’impuls positiu.\nCada zona estarà ambientada i decorada amb el motiu del color i sota un slogan diferent:\n1) “Posa’t vermell” (C. Corretgers, Pl. Sant Felip, Plaça de la Pietat, C. Sant Vicenç, C. Argenters, Pl. Paradís, Pl. del Pes, C. de les Escales i C. Cardona). Aquest color s’associa al poder, a l’energia, a la vitalitat i a les emocions de la vida. Un color que desperta sentiments i passions. Pot estimular la força, l’alegria, la felicitat i l’amor. És un color càlid i afrodisíac.\n2) “Banya’t de blau” (Pl. Major, C. Estret i C. de les Neus). El blau és un color associat al cel i a l’aire. És tranquil·litzant i és el color de la veritat, l’esperança, la tranquil·litat, la sinceritat... Suggereix conceptes com: llibertat, evasió, somni, imaginació...\n3) “Omple’t de groc” (C. Verdaguer, C. Bisbe Morgades, Rambla del Passeig, Rambla del Carme i Rambla Davallades). El groc és el color del Sol, la joventut, l’alegria... El seu caràcter lluminós s’associa a la intel·ligència i la saviesa. És símbol de la creativitat.\n4) “Llença’t al verd” (C. Manlleu, Portal de la Rambla, C. de Gurb, C. Arquebisbe Alemany, C. Bisbe Morgades i C. Pla de Balenyà). El verd és el color de la naturalesa i representa l’alegria i la felicitat. Invocat per Afrodita, la deessa de la naturalesa, l’amor i la bellesa.


DR. CARLOS CASALOTS PUJADAS – Testimonios para la Historia\nPortada » PC, 17è VOLUM. Especialitats Mèdiques de Catalunya, II » DR. CARLOS CASALOTS PUJADAS\nDr. Carlos Casalots Pujadas\nHem de saber una mica de tot, però no hem de ser millors que ningú en res.\n“La funció del metge de capçalera és la de ser l’àngel de la guarda del pacient. Els especialistes són àngels de la guarda concrets per a cada malaltia.” D’aquesta poètica manera descriu el Dr. Carlos Casalots Pujadas l’essència del seu ofici. Va créixer en un entorn adequat perquè sentís estimació per la medicina. “El meu pare és pediatre. Tinc un oncle i cosins paterns anatomopatòlegs, dos cosins metges de família i un cosí estudiant el MIR. Per part materna hi ha un oncle i una cosina cardiòlegs, un cosí que és oncòleg i un altre que és metge de família. Als catorze anys ja tenia clar que volia ser metge.”\nLes advertències del seu pare encara el van empènyer amb més força cap a la medicina. “El meu pare em va demanar un dia que anés al seu despatx i em va dir que m’ho pensés bé, que la feina de metge era molt dura, que era una feina en la qual s’havien de fer moltes hores, que tindria molta responsabilitat i que hauria d’estudiar molt. Potser per aquesta tendència innata que tenim els joves a portar la contrària, allò em va convèncer més que volia fer medicina.”\nL’any 1991, el doctor Casalots se’n va anar de casa per estudiar la carrera a la facultat de medicina de Lleida. “Quan vaig començar a estudiar, encara no existia la Universitat de Lleida com a tal. Aleshores era la Facultat de Medicina, Universitat de Barcelona. Vaig fer els tres primers cursos a la seu acadèmica que s’havia creat l’any 1989, un edifici nou dins de l’Hospital de Santa Maria, construït amb molt bon criteri quant a dotació tecnològica. A partir de quart vaig tenir contacte amb la part clínica a la Unitat Docent de l’Hospital Universitari Arnau de Vilanova. L’any 1992 es va crear la Facultat de Medicina de la Universitat de Lleida.”\nD’aquesta etapa conserva grats records. “Si estudiés novament, tornaria a fer el mateix. El fet d’estar sol em va fer passar moments dolents, però també vaig conèixer molta gent de tot arreu.”\nFa una molt bona valoració de la qualitat dels professors, malgrat l’alt grau d’exigència que hi havia. “Eren molt estrictes. Imposaven un nivell d’exigència per sobre de la mitjana d’altres facultats. Ens exigien més per una qüestió de prestigi, potser era una manera de lluitar contra els prejudicis que suscita de vegades el fet de ser menys cosmopolites.”\nEl fet de ser pocs alumnes tenia els seus avantatges. “Hi entràvem uns cent alumnes i acabàvem els estudis a Lleida uns seixanta. Érem pocs, perquè hi havia facultats on n’hi havia vuit-cents. El curs acadèmic anava minvant, ja que el 80% érem gent de fora de Lleida i molts estudiants a mesura que acabaven cursos demanaven el trasllat. Hi havia molta familiaritat, tot era molt humà.”\nDes de bon principi va enfocar la seva carrera amb una directriu mèdica. “Ni cirurgia ni hospitalària, el que jo volia era treballar en una consulta. M’agradava poder parlar de tu a tu amb el malalt. Tenia impresa en el cervell la imatge idíl·lica del personatge del metge rural, que establia un vincle especial amb els seus pacients, d’aquell ‘senyor metge’, que ara per desgràcia s’ha perdut.”\nEl vessant mèdic estava molt clar. Ara faltava triar l’especialitat i desfer el dubte entre pediatria i medicina general. “En acabar la carrera vaig començar a treballar al centre mèdic, on estic ara, com a metge general i a més preparava l’examen del MIR per buscar plaça de pediatre o bé de metge de família.”\nPuntualitza que abans tothom que acabava la carrera sortia com a metge de capçalera, però l’any 1995 es va introduir l’especialitat de metge de família. “Vaig fer l’últim any de carrera a Barcelona, i posteriorment, mentre estudiava el MIR, vaig fer urgències pediàtriques ambulatòries al Baix Llobregat, on ja em coneixien de l’època d’estudiant, treballava als matins a l’ambulatori i a les tardes al centre mèdic, però faltava temps per estudiar. Després de dues temptatives sense èxit de treure la plaça MIR i com que ja estava fent el que jo volia, vaig renunciar al MIR.”\nEl Dr. Casalots és director del centre mèdic Medibaix de Castelldefels, que engloba pràcticament totes les especialitats. L’especialitat de metge de capçalera ha canviat molt en els darrers cinquanta anys. “Abans el metge de capçalera era el metge. Era el professional que ho resolia gairebé tot. Si hi havia alguna malaltia complicada derivava el pacient a l’especialista. Però, poc a poc, els hospitals van anar agafant preponderància, es va fer tot més gran, es van implantar les mutualitats. Es van omplir las consultes dels especialistes i el metge de capçalera va passar a un segon terme.”\nEn una època en la qual cada vegada hi ha més especialització, la qüestió és ser conscient del fet que el metge de capçalera comprèn tot el ventall i també cal saber on és la línia fronterera amb els especialistes. “Hem de saber una mica de tot, però no hem de ser millors que ningú en res.”\nAmb el MIR de família el metge de capçalera va retornar a la imatge de metge de confiança que en cas necessari deriva a l’especialista. Aquesta tendència troba de vegades alguns obstacles. “Hi ha mutualitats que volen que els seus assegurats vagin directament al metge especialista, i que ho facin saltant-se el metge de capçalera, per estalviar-se una visita.” Aquesta és en opinió del Dr. Casalots una mala pràctica que bloqueja l’agenda de l’especialista, perquè sovint es deriven problemes banals que el metge de capçalera pot resoldre.\nLes patologies més comunes que s’atenen al centre mèdic són esquinços, cops, mals d’esquena, mals de cap, panxa, pell i problemes cervicals. També tot el quadre relacionat amb les vies respiratòries altes: oïda, nas, gola, pit. Però hi ha una patologia que destaca especialment: “Les angoixes són la malaltia del segle xxi. El metge que escolti el malalt podrà esbrinar que per un mal de cap no cal demanar un TAC directament. Si disposa de cinc minuts, el pacient li explicarà que s’està separant, per exemple, i el metge pot veure que el que té és un mal de cap tensional. Això és fer medicina clínica, això és recuperar la figura del metge d’abans, a qui no és imprescindible demanar proves diagnòstiques per diagnosticar una malaltia, però que si les demana és per confirmar sospites clíniques o per descartar dubtes i no només per protegir-se legalment.”\nLa tasca que du a terme al centre mèdic representa la meitat de la seva feina, ja que a més és perit i metge valorador de dany corporal. D’aquesta faceta el que més li agrada és la part que té d’objectivitat i de justícia. “Sóc perit per Arag i Interiura Interrecht SA, companyies d’assegurances especialitzades en defensa jurídica. Per fer aquesta feina s’ha de ser molt objectiu i tenir un coneixement molt ampli de tota la medicina.”\nHi ha una línia de continuïtat en les perspectives del Dr. Casalots. “Veig el meu futur en les dues feines que faig actualment. Quant a la medicina clínica assistencial, continuaré com a metge de capçalera i director mèdic del centre. Com a perit, fa tres anys que estic ficat en aquest món i trobo que és una bona alternativa, és un altre tipus de medicina.”\nPrevAnteriorDRA. ISABEL CARVAJAL LIZANO\nSiguienteDR. ISIDRE CASTELL CALSINANext


L'altra ràdio - 200 bones praxis periodístiques per al 2019 - RTVE.es\nL'altra ràdio - 20 de febrer de 2019\nA la secció dedicada a les minories culturals i els mitjans de comunicació, amb Raul Martínez, Doctor en Ciències de la Comunicació i professor de la Universitat de Vic, comenta una de les iniciatives de la Fundació Nieman -que promou la bona praxi periodística- (http://niemanlab.org). Aquesta fundació fa una predicció de 200 aspectes del periodisme que seran significatius durant l’any 2019. Raul Martínez en revisa alguns relacionats amb les temàtiques de diversitat i representació de les minories. El tractament comunicatiu adequat dels aspectes que tenen a veure amb les minories implica, com sempre, un periodisme rigorós i professional. Dues de les múltiples prediccions per al 2019, sobre diversitat en la informació, reflecteixen que: cal anomenar racisme al que és racisme; i cal recordar que no tothom és blanc i home.\nveure més sobre "L'altra ràdio - 200 bones praxis periodístiques per al 2019" veure menys sobre "L'altra ràdio - 200 bones praxis periodístiques per al 2019"\n> L'altra ràdio - 200 bones praxis periodístiques per al 2019


La Mestressa de la Història – AFA Reina Violant\nSom totes les famílies del Reina Violant.\nLa Mestressa de la Història\nDe petita, l’anglesa Joanne ja devorava llibres i li agradava inventar històries fantàstiques per a la seva germana quatre anys més petita. Sempre va somiar en ser escriptora! Però la seva vida va prendre altres camins i, a la trentena, no tenia feina i tenia una filla al seu càrrec. Va ser aleshores quan va tenir la idea que canviaria la seva vida.\nTot va començar durant un viatge amb tren, quan del no-res, li van venir ganes d’escriure les aventures d’un nen bruixot. El personatge tindria el mateix cognom que els seus veïns de la infància i faria els anys el mateix dia que ella, el 31 de juliol. La seva imaginació volava, no podia parar de crear. Però cap editorial s’hi va interessar. Joanne, però, no va desistir. Fins que finalment la filla de vuit anys de l’amo d’una editorial va llegir el primer capítol i li va demanar al seu pare que volia saber com continuava la història. L’únic problema era que era molt difícil per a una autora despertar l’atenció dels lectors adolescents i li van suggerir que firmés només amb les inicials del seu nom per no revelar que era una dona.\nJoanne Rowling llavors va agafar la lletra “K” del nom de la seva àvia Kathleen i, per fi, naixia J.K. Rowling, responsable de la saga de Harry Potter, que es convertí en el fenomen més gran de la literatura per a nens i joves de tots el temps.\nL’èxit de la sèrie aviat va arribar als cinemes i les seves pel·lícules es van convertir en autèntics èxits de taquilla. Als 53 anys, casada i mare de tres criatures, Joanne, una de les personalitats femenines més influents de l’actualitat, segueix escrivint les seves històries i donant suport a tasques socials al món. Premiada i milionària, es va comprar el seu propi Castell!\n22 d'abril | 2021\nCategories Selecciona la categoria Acta Activitats recomanades Biblioteca Casals Colla Gegantera Colònies Comissions Cultura curs 2016-2017 curs 2018-2019 curs 2019-2020 curs 2020-2021 Defensa de l’escola pública Ed.Infantil Espais i Camins Esports Extraescolars FaPaC Festes Gènere Inscripcions Menjador menú Mercat d’intercanvi Monogràfic 01 Estiu 2012 Monogràfic 02 Hivern 13 Participa! Primària Relacions externes Reunions Revista Sant Jordi Socialització Temes de debat Temps de migdia Uncategorized Valors i Convivència\nArxius Selecciona el mes Abril 2021 Febrer 2021 Novembre 2020 Octubre 2020 Setembre 2020 Agost 2020 Gener 2020 Desembre 2019 Novembre 2019 Octubre 2019 Setembre 2019 Juny 2019 Maig 2019 Març 2019 Febrer 2019 Gener 2019 Novembre 2018 Octubre 2018 Setembre 2018 Juny 2018 Maig 2018 Abril 2018 Març 2018 Febrer 2018 Gener 2018 Desembre 2017 Novembre 2017 Octubre 2017 Setembre 2017 Maig 2017 Abril 2017 Març 2017 Febrer 2017 Gener 2017 Desembre 2016 Novembre 2016 Octubre 2016 Setembre 2016 Juny 2016 Maig 2016 Abril 2016 Març 2016 Febrer 2016 Gener 2016 Desembre 2015 Novembre 2015 Octubre 2015 Setembre 2015 Juliol 2015 Abril 2015 Novembre 2014 Octubre 2014 Setembre 2014 Juliol 2014 Juny 2014 Abril 2014 Desembre 2013 Novembre 2013 Octubre 2013 Setembre 2013 Juny 2013 Maig 2013 Abril 2013 Març 2013 Febrer 2013 Gener 2013 Desembre 2012 Novembre 2012 Octubre 2012 Setembre 2012 Juny 2012 Maig 2012 Abril 2012 Març 2012 Febrer 2012 Gener 2012 Desembre 2011 Novembre 2011 Octubre 2011 Setembre 2011 Juliol 2011 Juny 2011 Maig 2011 Abril 2011 Març 2011 Febrer 2011 Desembre 2010


Santa Maria de Gràcia de Senterada - Viquipèdia, l'enciclopèdia lliure\nSanta Maria de Gràcia de Senterada\nSanta Maria de Gràcia de Senterada és l'església parroquial d'origen romànica del poble de Senterada, a la comarca del Pallars Jussà. Està situada aproximadament al centre de la població, al peu de la carretera de la Vall Fosca.\nL'església, amb l'absis romànic a la dreta\nRomànic amb modificacions posteriors\n42° 19′ 28″ N, 0° 56′ 12″ E / 42.32441389°N,0.93673611°E / 42.32441389; 0.93673611\nEstà documentada com a monestir de Santa Maria de Senterada fundat pel bisbe Possidoni d'Urgell abans de l'any 814. El monestir estava sota la protecció reial, i sotmès a la Seu d'Urgell. El 1042 es refundà amb una comunitat de canonges. El 1314 ja no es fa esment a la comunitat, i només es parla de l'església parroquial. Tot i que les modificacions de diferents èpoques l'han transformada molt, es poden reconèixer algunes formes romàniques com, per exemple, l'absis sobrealçat.\nA la part nord de l'absis, al costat seu, hi ha l'antiga capella de Santa Grata, prop de la qual es poden observar fragments de paret medievals, que podrien correspondre a l'antic monestir que es troba a l'origen del poble.\nADELL I GISBERT, Joan-Albert i CASES I LOSCOS, Maria-Lluïsa. "Santa Maria de Senterada", a El Pallars. Barcelona, Enciclopèdia Catalana, 1993 (Catalunya romànica, XV). ISBN 84-7739-566-7\n↑ 1,0 1,1 Monestir de Santa Maria de Senterada\nA Wikimedia Commons hi ha contingut multimèdia relatiu a: Santa Maria de Gràcia de Senterada\nObtingut de «https://ca.wikipedia.org/w/index.php?title=Santa_Maria_de_Gràcia_de_Senterada&oldid=22063532»


Albert Pla i Diego Cortés posen punt final al Cítric d'enguany | Barcelona Cultura\nAlbert Pla i Diego Cortés posen punt final al Cítric d'enguany\nTot s'acaba, fins i tot les coses més bones (i més àcides). Ho comprovareu aquest dissabte, 27 de maig, quan el cantautor Albert Pla i el guitarrista Diego Cortés posin fi a l'edició d'enguany del Cítric, a l'Ateneu Popular 9 Barris.\nCítric és un cicle d'espectacles que organitza cada any l'Ateneu i que es caracteritza per aplegar espectacles que projecten una mirada especialment crítica i àcida sobre el món que vivim. Enguany, el Cítric ha viscut una edició especial que ara s'acaba i que estava dedicada a commemorar els primers 40 anys de vida de l'Ateneu Popular 9 Barris.\nPer l'espai han passat companyies de teatre, músics, coreògrafs de noves danses urbanes i molts més artistes, però entre els més esperats hi han els que ara tanquen el Cítric de 2017. Sí, difícilment trobareu un artista més àcid, i per tant, més adient per a un cicle d'espectacles com aquest, que Albert Pla, un cantautor capaç de dir les veritats que més molesten en veu baixa però ben audible.\nAvui dia, encara són molts els qui no poden o no volen escoltar les coses que diu Albert Pla, però són molts més els qui esperen impacients escoltar les cançons impagables d'un personatge inclassificable, potser excèntric, però d'una finíssima intel·ligència i un talent impossible de negar.\nSi encara us calen més motius per assistir a la darrera sessió d'enguany del Cítric, penseu que Pla actuarà acompanyat d'un guitarrista excepcional: Diego Cortés, amb qui ha col·laborat en moltes ocasions i que ha tocat amb monstres de la música com ara Mike Oldfield, Santana o Paco de Lucía. No és estrany que alguns es refereixin a ell com "l'increïble Hulk del flamenc".\nComèdia, tragèdia, denúncia, molta poesia i la millor música, doncs, en l'últim Cítric del 2017. Doneu un cop d'ull a la pàgina web de l'Ateneu Popular 9 Barris abans de venir.


Black Orchid Resort Districte Stann Creek Belize - Ofertes d'hotels amb els MILLORS DESCOMPTES EN LÍNIA Fer un comentari al lloc web\nBlack Orchid Resort2 Dawson Lane, Stann Creek District, Districte Stann Creek, Belize - Veure al mapaExcel·lent8,7Basada en66comentarisBlack Orchid ResortVeure més fotos"The staff was fantastic and made me feel like family.\nLooked..."TonyaUnited StatesPiscinaVeure més fotosVeure totes les 46 fotosMolt bona ubicació 8,6Veure al mapa8,6UbicacióParticularitats que li encantaranaire condicionat\nSobre l'allotjamentDescripcióSi el que està buscant és per un hotel ben situat a Districte Stann Creek, no busqui més enllà de Black Orchid Resort. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Black Orchid Resort, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de instal.lacions per a minusvàl.lids, servei d'habitacions, transport hotel/aeroport, instal·lacions per a reunions i banquets , lloguer de cotxes. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, servei de despertador, escriptori, balcó/terrassa a cada habitació. L'hotel ofereix una excelent varietat d'instal.lacions d'oci, incloent piscina exterior, buceig, pesca, massatge, equitació. Amb una localització ideal i amb comoditats imbatibles, Black Orchid Resort no troba competidors en cap categoria.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més\nAllotjaments a Districte Stann Creek


Compromís proposa una amnistia per a hipoteques que superen el 110% del valor de taxació actual de l’immoble – Coalició Compromís\ncoaliciocompromis.net Noticia Compromís proposa una amnisti…\tIdioma\tValencià\nCompromís proposa una amnistia per a hipoteques que superen el 110% del valor de taxació actual de l’immoble\nPublicat el 12 juny 2012 en Economia i Ocupació El ple Les Corts debatrà demà una iniciativa de Compromís per a reformar la legislació hipotecària i implementar una amnistia sobre la quantia de las hipoteques que superen el 110% del valor de taxació actual de l’immoble, en la línia de les polítiques que s’estan implementant a Islàndia. Aquesta opció estaria disponible únicament per a les famílies i persones que no superen un determinat nivell d’ingressos i sempre que es tracte de la hipoteca sobre la vivenda habitual.\nSegons ha assenyalat el diputat de Compromís, Fran Ferri, “el sobre-endeutament hipotecari fa que moltes famílies que estan passant per dificultats temporals siguen desallotjades de les seues cases, en lloc de buscar una solució per a que puguen pagar”.\nPer a Ferri “l’amnistia hipotecària que proposem té com a objectiu evitar nous desnonaments, que les persones puguen pagar les seues hipoteques, que els bancs obtinguen liquiditat i reactiven el crèdit, i que les economies familiars tinguen un respir i puguen començar a destinar els seus diners a altres propòsits i, així, reactivar el consum. Té per tant una lògica de justícia social, però també de dinamització econòmica”.\nSegons l’informe del FMI sobre l’economia espanyol fet públic el passat dissabte, si es confirma un escenari desfavorable per a 2012 el percentatge de deute hipotecari que estarà en risc d’impagament arribarà a un 67,3% del total.\n“No ens podem permetre que en eixa situació continuen tirant al carrer a milers de famílies per a que els bancs seguisquen col•leccionant pisos buits. Cal posar per davant els interessos de la gent als interessos dels grans bancs”.\nAquesta iniciativa s’emmarca dins de la campanya “Rescatem Persones” que està impulsant la coalició Compromís per a proposar alternatives al rescat financer de la gran banca.\namnistia hipotecària ferri 2 respostes a “Compromís proposa una amnistia per a hipoteques que superen el 110% del valor de taxació actual de l’immoble”\nToni escrigué:\t12 juny 2012 a les 16:13\tMe parece muy bien esta iniciativa,espero que salga adelante,lo único que debería ser extensible a toda la clase trabajadora sin estar con el manido requisito de los ingresos ya que muchos aún teniendo el trabajo y según el fisco pasamos la tabla salarial para solicitar ayudas y subvenciones,lo pasamos mal ante tanta subida de tasas e impuestos amén de la hipoteca y demás pagos.Espero que sea redactada teniendo en cuenta esto y que llegue al mayor número de personas posible.Sois los únicos que os preocupais de la gente e intentais cambiar las cosas,a ver si los demás partidos toman ejemplo que falta les hace.Un saludo Respon\tEva escrigué:\t17 juny 2012 a les 8:42\tPer què no una rebaixa en les hipoteques per a tots aquells treballadors als quals se'l ha retallat el sou, se'ls han apujat els impostos i ara no poden fer front a la hipoteca? Per què no s'obliga als bancs a assumir la responsabilitat d'haver sobrevalorat les vivendes? Per què no pot arruïnar-se la banca i sí els ciutadans? Respon\tDeixa un comentari


Fa pocs dies parlant amb un amic, vam estar comentant una botiga online que acabava d'entregar a un client. En poc temps, m'en vaig adonar d'uns fallos de seguretat de la mateixa i li vaig comentar, però no els veia, per tant i per tal de demostrar que realment hi eren, vaig fer tot un procés de compra (posant lo bo i millor :P ) i al moment de pagar, per "sorpresa" vaig tenir un descompte del 100%, pagar i rebre la confirmació de comanda pagada. Fet demostrat (amb dades falses per tal de veure clarament quina era la comanda), després de fer un cop d'ull a més d'una botiga online, t'acabes adonant que sempre hem parlat molt del fet que el client tingui seguretat amb la seva targeta o no, però i la botiga? Exemple: targetes robades, problemes de seguretat, ... però el mercat està preparat per demanar i pagar "auditories de seguretat"? Suposo que com tot, és questió de temps. Si algú vol que li fagi un test (sempre legal), que m'ho digui i ho faré encantat!\nRecomenacions: les botigues realitzades sobre software lliure (oscommerce, prestashop, magento, virtuemart...) heu de pensar en anar actualitzant. I les fetes a mida, hi ha d'haver manteniment. Per cert, actualització del Virtuemart 1.1.6, obligatoria.\nElrohir 27 de nov. 2010, 22:13:00\nmalauradament, també m'hi vaig trobar amb una botiga "feta a mida": Tots els valors es passaven per camps "hidden", així que vaig arribar a passar una comanda on no només podia fer el descompte que vulgués, si no fins i tot posar els preus i les quantitats que necessités.\nUn descompte del 100% es notaria molt, però jugar amb el preu d'un producte "prou bé" ... et pot permetre obtenir "gangues".\nAlbert Alemany 28 de nov. 2010, 9:50:00\nDe fet la gràcia és avisar, per això es fa, perquè es noti ;)\nDe totes maneras, tant amb una "feta a mida" com de software lliure pot passar. Per tant, s'ha de revisar sempre.\nEl cas que descrius ja és el més bàsic de tots :D


Vinyes a Gandesa. Benvinguts al cor de la Terra Alta\nLa Coma d'en Bonet, és el nom que té la finca familiar i és on es troba el nostre celler situat entre Gandesa i Corbera d'Ebre al ben mig de la Terra Alta. A cop d'ull controlem des de la serra del Montsant al nord-est fins al Periganyol damunt de Vall-de-roures al nostre sud-oest passant per la Mola de Colldejou, la Serra de Llaberia, les Serres de Pàndols i Cavalls i tota la vessant interior del parc Natural dels Ports.\nUna Coma és aquella porció de terra situada en un cim alterós generalment aplanat i és això el que defineix el paisatge Terraltí i la distribució de les nostres vinyes en Faixes, Bancals i Pendents als peus de les Serres de Pàndols i Cavalls i enmig d'una conca que drena cap al Riu Ebre.\nDes de el cultiu ecològic de les nostres vinyes i tot elaborant amb la mínima intervenció possible busquem transmetre la identitat de les nostres garnatxes en uns vins personals i que sàpiguen expressar el terrer en el que s'han produït. Vins fins amb caràcter que destaquen per la seva riquesa aromàtica i per la seva agradable estructura al tast.


El biopic 'Judy' protagonitzat per Renée Zellweger i el drama migratori 'Adú' centren la cartellera\nRenée Zellweger, pel·lícula 'Judy'\nL'actriu Renée Zellweger a la pel·lícula 'Judy'.\nActualitzada 29/01/2020 a les 09:15\nLa cartellera de cinema estrena aquest divendres un dels films més esperats de la temporada, 'Judy', en què Renée Zellweger es posa a la pell de Judy Garland en un biopic que ja li ha donat el Globus d'Or. El drama migratori 'Adú' també arriba a la gran pantalla protagonitzat per Anna Castillo i Luis Tosar, a les ordres de Salvador Calvo. La setmana també porta 'Underwater', un film de ciència-ficció protagonitzat per Kristen Stewart, T. J. Miller i Vicent Cassel que se centra en la història d'un equip d'investigadors que haurà de lluitar per sobreviure després que un terratrèmol destrueixi el seu laboratori submarí. Tres pel·lícules destinades al públic més jove també irrompen al cinema doblades al català: 'Volant junts', 'Quackers: La llegenda dels ànecs' i 'Operació Panda'.\nEn un intent desesperat per arribar a Europa, un nen de sis anys i la seva germana gran esperen colar-se a la bodega d'un avió. No massa lluny, una activista mediambiental contempla la imatge d'un elefant mort sense ullals. No només s'ha de lluitar contra la caça furtiva, sinó que també haurà de retrobar-se amb els problemes de la seva filla, que acaba d'arribar d'Espanya.\nMilers de quilòmetres al nord, a Melilla, un grup de d'agents de la Guàrdia Civils es preparen per carregar contra els subsaharians que han iniciat l'assalt a la tanca. Tres històries unides per un tema central, el de la immigració, en el qual cap dels protagonistes sap que els seus destins estan condemnats a creuar-se en un futur que mai tornarà a ser el mateix. Anna Castillo i Luis Tosar protagonitzen la cinta.\nComenta el contingut : El biopic 'Judy' protagonitzat per Renée Zellweger i el drama migratori 'Adú' centren la cartellera


Una vintena de treballadors de metro han interromput el debat de la Comissió d'Urbanisme diverses ocasions per demanar-ne la dimissió\nRedacció | dimecres, 12 de juliol del 2017, a les 21.58\nLa tensió en la Comissió d’Urbanisme ha començat quan s’ha hagut de votar si s’acceptaven dues mocions d’urgència presentades pel grup Demòcrata i Cs. En aquest moment, els treballadors del metro ja han desplegat una pancarta en què demanaven la dimissió de Vidal. A diferència de les dues mocions, no se n’ha acceptat una de tercera del PP (en el mateix sentit) perquè, segons el president de la comissió -Daniel Mòdol-, s’ha presentat fora de termini.\nJordi Martí (grup Demòcrata) ha demanat la reprovació de Vidal perquè “no ens han donat cap alternativa”, davant d’una “total incapacitat” de negociar amb els treballadors: “Vostè s’ha convertit en part del problema. Ha fracassat i ha de donar pas a altres interlocutors”, ha dit Martí. Santiago Alonso (Cs) ha retret a Vidal que s’hagi “amagat darrere dels tècnics de TMB” en la negociació i ha criticat que l’empresa hagi “trencat ponts de diàleg” en no voler fer noves propostes.\nJordi Coronas (ERC) també ha demanat a Mercedes Vidal que deixi d’encapçalar les negociacions amb els treballadors i ha instat l’alcaldessa, Ada Colau, a “mullar-se d’una vegada”. També ho ha exigit Xavier Mulleras (PP), qui ha convidat Colau a “agafar el metro a les 8 h d’un dilluns”, durant la vaga. Per la seva banda, María José Lecha (CUP) ha assegurat que Vidal ja “no té la confiança dels treballadors” i l’ha acusat d’“acotar el cap” davant la directiva de TMB. El regidor no adscrit, Gerard Ardanuy, ha demanat que “s’ha de posar tot” en la negociació.\nEls socis de govern s’han quedat sols defensant la gestió de la presidenta de TMB i regidora de Mobilitat. Daniel Mòdol (PSC) ha convidat els grups de l’oposició a preguntar-se si “ajuden a resoldre el conflicte” demanant la reprovació de Vidal: “Jo veig més crispació que mai.” La tinenta d’alcalde d’Urbanisme, Janet Sanz (BComú), ha defensat que TMB “ha fet moltes propostes” i també ha criticat el discurs de l’oposició: “Ens hauria agradat sentir què farien diferent”, ha sentenciat.


Sant Fruitós de Bages s'adhereix, un any més, a la Setmana de l'Energia - Ona Bages Ona Bages\nSant Fruitós de Bages s’adhereix, un any més, a la Setmana de l’Energia\nJuny 8th, 2017 Núria Closas Àudio, Notícies, P1, Sant Fruitós de Bages, SOCIETAT 0 comments\nLa Setmana de l’Energia se celebra del 19 al 25 de juny, coincidint amb la Setmana Europea de l’Energia Sostenible, una campanya de conscienciació que pretén sensibilitzar la societat en relació a l’estalvi i l’eficiència energètica.\nSant Fruitós, però, ja s’ha avançat a la programació i la primera de les activitats va ser dimecres 7 de juny a la tarda a la Biblioteca Municipal, dirigida a nens i nenes de 3 a 12 anys. Els infants van jugar al Guardawatts, per aprendre a través del joc sobre consum energètic; a l’Hola watty, un joc de gran format que té l’objectiu donar a conèixer les diferents maneres amb les quals es pot generar l’electricitat que arriba fins a la nostra llar; i al joc l’energia en un dia, una activitat que ajuda a entendre que l’ús eficient de l’energia és la millor manera d’estalviar-la.\nL’activitat amb els jocs del Guardawatts i Hola watty es repetirà a l’escola Monsenyor Gibert el divendres 9 de juny a les 6 de la tarda. El regidor de Medi Ambient, Xavier Racero, creu important que es facin activitats de forma transversal durant tot l’any.\nL’última activitat es durà a terme el 28 de juny dins els actes de la Festa Major Infantil. A partir de les 7 de la tarda el Cobert de la Màquina de Batre acollirà l’activitat ‘Pedala amb energia’ on els participants podran provar bicicletes elèctriques per l’entorn de la plaça i també podran generar electricitat amb bicicletes estàtiques que aprofitaran aquesta energia per a fer crispetes i granissats. Aquesta activitat busca múltiples objectius, entre d’altres, aconseguir promoure el consum de fruita de proximitat i ecològica com a hàbit d’alimentació sostenible i saludable i alhora educar sobre les energies alternatives i més sostenibles amb el medi ambient.\nImatge de les activitats a la Biblioteca Municipal de Sant Fruitós.\nNext article Càritas Sant Fruitós celebrarà el cinquè sopar solidari el 17 de juny\nPrevious article La Policia Local de Santpedor estrenarà per Festa Major un servei de mapa de les seves actuacions


Hedda Gabler - Somnis de teatre\nin\tCrítica\ton\t 08/07/2013\t 13/01/2020\t by\tGema Moraleda\nSi no m’enganya el record (que tots sabem que és ben poc fiable a mida que passa el temps), Hedda Gabler va ser un dels primers textos teatrals que vaig llegir, i estic gairebé segura que va ser el primer que vaig llegir voluntàriament (fora de l’àmbit de l’escola). En la meva època universitària els meus ingressos eren més aviat exigus i les meves possibilitats d’anar al teatre eren nul·les. Així que algú va tenir la gloriosa idea de regalar-me un llibre d’Alianza Editorial amb dos textos d’Henrik Ibsen: Casa de muñecas i Hedda Gabler. Va ser aleshores quan vaig descobrir que la lectura de textos teatrals no substituïa, per a mi, l’assistència a una representació, i vaig decidir deixar-ho estar. Tanmateix, vaig gaudir de la lectura d’Ibsen, especialment de Hedda Gabler, i crec que per això he trigat tant a veure’n una representació. De fet, com molts sabreu, aquest muntatge és una reposició, però l’any passat no vaig trobar les ganes d’anar-hi. Tenia un record tan idealitzat de la lectura del text que em feia por esguerrar-lo (o no fer-li justícia al muntatge). La feina de David Selvas a L’habitació blava i Oleanna em va convèncer de donar-li una oportunitat. I m’alegro d’haver-ho fet.\nHedda Gabler és un text que resulta un pèl complicat d’adaptar a un moment actual sense caure en algun contrasentit. La posició i les possibilitats de les dones han canviat (per sort) una mica des de l’escriptura del text i el matrimoni ja no és la nostra única sortida. Malgrat això, el tractament de la protagonista a l’adaptació és prou creïble com per a sostenir la premissa de l’obra (aquesta gàbia de vidre que pot arribar a ofegar), malgrat convertir-la, inevitablement, en una persona una mica més frívola del que recordava.\nEn qualsevol cas, el treball dels actors dóna una gran consistència a la història i les situacions, i la Laia Marull està simplement perfecte en un paper molt psicològic, d’una gran profunditat i complicació. Un personatge que fa més que no diu i amaga més que no mostra, que voreja tota l’estona l’arquetipus de la boja de manual sense arribar-hi mai. La resta del repartiment està perfectament a l’alçada, amb menció especial per un dels meus actors masculins de capçalera, Francesc Orella.\nMolt encertada també la direcció i adaptació, gens fàcil com deia, d’aquest text que, tot i poder semblar un pèl passat de moda, conté un fons atemporal que ens parla de la insatisfacció, la soledat i els convencionalismes en una societat tant cruel en el moment de la redacció del text com avui dia. Molt diferent en la forma però increïblement semblant en el fons.\nVa ser sens dubte aquest encert en l’adaptació i la tria d’actors el que va fer tornar aquest text a la cartellera, i jo només puc celebrar haver tingut aquesta segona oportunitat.\nHedda Gabler – Autor: Henrik Ibsen. Traductor i adaptador: Marc Rosich. Director: David Selvas. Repartiment: Pablo Derqui Ejlert, Cristina Genebat, Marissa Josa, Laia Marull, Francesc Orella i Ernest Villegas. Sala: Teatre Lliure de Gràcia. Data:12/06/13. Fotografia: (c) Felipe Mena.\nAlianza Editorial Barcelona David Selvas Francesc Orella Henrik Ibsen L'habitació blava Laia Marull Oleanna Teatre Teatre Lliure de Gràcia\n28 i mig →\nPingback:\tLa llista - Somnis de teatre


El cinc estrelles Cotton House ja acull malalts lleus amb familiars i amics pròxims en factor de risc\nEn total hi haurà tres establiments destinats a malalts i quatre per al descans del personal sanitari\nBarcelona - Dissabte, 28/03/2020 - 20:06\nL’edifici del número 670 de la Gran Via torna a canviar d’ús. Temporalment i per força major. L’avui hotel Cotton House va ser ideat per Elies Rogent –professor de Lluís Domènech i Montaner, condeixeble d’Antoni Gaudí i fundador de l’escola d’arquitectura de Barcelona– com una residència; el 1958 es va transformar en seu de la patronal cotonera i, fa pocs anys, en distingit hotel. Aquesta setmana ha canviat d’hac. D’hotel a hospital. De servir vieires amb cansalada viada a menús baixos en sal.\nDe moment, informen fonts oficials, hi haurà fins a tres hotels reconvertits per atendre pacients de variada tipologia variada: des dels lleus, que no poden confinar-se a casa perquè tenen familiars i amics pròxims amb factor de risc fins als que ja han superat la malaltia, però que s’aconsella que siguin aïllats encara 14 dies per evitar que encomanin el Covid-19 i no disposen de les condicions adequades per a la reclusió preventiva.\nLa setmana passada, les patronals hoteleres es van afegir a la infinitat d’entitats de tot tipus que han posat a disposició les seves instal·lacions, i van oferir els seus centres en un moment en què estan buits pel tancament amb pany i forrellat al turisme que ha imposat la mateixa pandèmia.\nNo és la primera vegada que passa. Durant la guerra civil no van ser pocs els hotels, potser d’altres ciutats, els que van acollir bancs de sang o van servir de centre de recuperació dels ferits. Com George Orwell a l’hotel Continental de la Rambla.\nEl mànager general del Cotton House (la casa del cotó, com es va conèixer la seu de la Unió Tèxtil Cotonera, però en anglès, que li dona un toc glamurós de ‘llei seca’) Andreu Canals, atén exhaust aquest diari per enviar un doble missatge. El primer «als familiars» dels que estan ‘ingressats’ a l’hotel: «Que estiguin tranquils. L’hotel funciona com un rellotge i estan ben atesos». L’operatiu distingeix tres parts: la sanitària, amb els serveis d’infermeria; les tasques de manteniment, de les quals s’encarrega una empresa especialista en el manteniment de quiròfans i, finalment, els voluntaris. Segons apunta Canals, no hi ha empleats al centre.\nL’altre missatge no és nou, però si important: «Que la gent es quedi a casa», afirma amb la mateixa èmfasi amb què lloa el personal sanitari, al qual aquests dies ha demanat la màxima dedicació en la seva feina. «Són gegants», sentencia.\nA més del Cotton House també s’han habilitat el Vinoteca i el Bakery (els tres del grup Praktik), que junts sumen més de 200 llits. I anirà creixent segons les necessitats del moment. Quan la crisi finalitzi, tots els espais se sotmetran a «un procés de desinfecció estricte».\nLa importància del Cotton House no recau tant en la seva capacitat logística (compta amb unes 80 habitacions) si no per haver-se convertit en una mena de locomotora o bandera per a altres cadenes hoteleres.\nHospitals amb ‘parella’\nEn paral·lel, l’Ajuntament de Barcelona ha disposat que cadascun dels quatre hospitals de referència del terme municipal disposin d’un hotel associat per al descans del personal sanitari que està en la primera línia de combat. Així, l’Hospital Clínic disposa del Catalonia Diagonal Centro com a rereguarda, igual que l’Alimara per al Vall d’Hebron. Per a l’Hospital de Sant Pau s’ha disposat l’Ilunion Bel Art i el Pullman per a l’Hospital del Mar. La cadena Catalonia també ha posat l’emblemàtic Hotel Plaza de la plaça d’Espanya a disposició de les autoritats.\nLa col·laboració amb el sector hoteler no s’acabarà aquí. El Departament de Treball, Afers Socials i Famílies de la Generalitat reubicarà en hotels, entre aquest cap de setmana i principis de la que ve, més de 160 persones grans que viuen en residències i tenen símptomes de Covid-19 per assegurar-ne l’aïllament i l’atenció.\nAquestes 160 persones estan en centres petits, majoritàriament a Barcelona, i estan en una situació prioritària d’alerta sanitària, i per això seran traslladats a hotels de la capital catalana i de l’àrea metropolitana. H\nTemes: Coronavirus a Catalunya +Barcelona


David Balaguer acaba 5è a l'Europeu caient contra l'amfitriona\nEl jugador del Barça i del The Corbi Team David Balaguer va acabar l'europeu d'handbol platja disputat a Randers en una magnífica cinquena plaça. Balaguer era l'únic representant català en una selecció potent, però que va fer una primera fase irregular (quarts a la fase inicial en un grup de 6 i també quarts a la segona fase en un grup de 4). A l'hora de la veritat, però, a punt van estar de donar la sorpresa contra els amfitrions.\nLa selecció estatal va topar-se als Quarts de final amb una Dinamarca amb el gran Hans Lindberg com a estrella mediàtica de l'equip, equip que va acabar en tercera posició final. Tot i això els danesos van haver de suar de valent per guanyar als espanyols que només van cedir als shoot out (22-25, 25-22 i 7-8 al desempat definitiu), tot i haver patit dues desqualificacions. En aquest partit Balaguer fa aconseguir 8 punts.\nDesprés de caure eliminats de la lluita pel títol, el conjunt estatal va refer-se guanyant els dos partits per acabar assolint el cinquè lloc. Primer superant a Noruega als shoot-out i després 2 a 0 a Ucraïna. Les medalla d'or va ser per Croàcia, la plata per Rússia i el bronze per Dinamarca.


Ciberoteca – Autor del mes - Vega, Lope de, el nou art de fer comèdies\nVega, Lope de, el nou art de fer comèdies\nLope de Vega, un dels autors més populars de l'Espanya del segle XVI, va revolucionar els preceptes clàssics de l'època i va desenvolupar la seua pròpia fórmula per a escriure comèdies en ‘El Arte Nuevo de Hacer Comedias en Este Tiempo'.\nLope Félix de Vega Carpio, nascut el 25 de novembre de 1562 en la villa de Madrid, va assegurar haver escrit més de 1.500 obres dramàtiques encara que només es conserven 426 (317 segures i altres d'autoria controvertida en diversos graus). Revolucionà els preceptes clàssics, va abandonar les tres unitats de la poètica aristotèlica (temps, lloc i acció) i va exposar la seua nova teoria de la comèdia en ‘El Arte Nuevo de Hacer Comedias en Este Tiempo' escrita en 1609.\nEl dramaturg estimava la vida i concebia el teatre com una manera de representar-la, per això va mesclar la comèdia amb la tragèdia, l'aristocràtic i el plebeu, allò diví i allò humà. Per a captar l'atenció del públic escriu sobre temes heroics, religiosos, pastorals, de costums i utilitza personatges representatius de la societat espanyola del segle XVI, portadors de qualitats genèriques humanes (el jove, el vell, la dama, el graciós, la criada...). Així mateix acomoda els seus versos als temes, usant tota classe de rimes mètriques. Lope de Vega s'inspirava en la història, la literatura, les vides dels sants, el món fantàstic i la seua vida i experiència personal per a redactar les seues obres de teatre.\nNascut al si d'una família d’elevat llinatge, se'l coneixia com el Fènix dels Enginys, perquè compten que de xiquet tenia molta facilitat per a versificar. Tant és així, que componia versos sobre el que els seus amics apreciaven i els canviava per joguets. Als 12 anys ja havia aprovat els cursos d'Humanitats. Però el seu sinó va canviar. Als pocs anys va quedar orfe, sense protecció ni empara i va ser acollit per don Jerónimo Manrique, bisbe d'Àvila.\nEn 1583 van començar els seus primers amors amb Elena Osorio, anomenada “Filis” en els seus poemes, però la relació no va poder continuar, perquè en 1588 un rival va guanyar l'amor d'Elena. Lope de Vega va sentir un gran dolor que va desfogar en escrits de tota classe, i que encara recordaria en ‘La Dorotea' (1632). Estos libels contra la família Osorio li van ocasionar diversos anys de desterrament a València. Allí es va casar amb Isabel d'Urbina “Belisa” i va entrar en contacte amb dramaturgs valencians. Va enviudar sis anys més tard i va decidir tornar a Madrid.\nEl seu segon matrimoni, en 1598, va ser amb Juana de Guarde, amb qui va mantindre una doble llar perquè va intimar amb Micaela Luján “Camila Lucinda” (de qui va tindre 7 fills) i, probablement, amb altres dones. Fins a 1608 duren estos enamoriscaments, que es reflectixen constantment en els seus escrits. A l'any següent, la mort de la seua esposa i fill el sumixen en una fonda crisi i s'ordena sacerdot. Amb l'estat eclesiàstic va poder portar una vida assossegada i tranquil·la gràcies a què va produir millors obres. Va ser en eixe moment quan va començar a guanyar popularitat que perduraria fins al moment de la seua mort.\nNo obstant, la inestabilitat de la seua vocació religiosa cedirà davant del seu últim gran amor, Marta de Nevares, ‘Amarilis' i ‘Marcia Leonarda' en els seus poemes. Les seues vides estaran unides fins a la mort d'ella. La mort de “Amarilis” i del seu fill Lopito, la vocació religiosa de la seua filla i la fuga de la seua filla Feliciana afecten terriblement el dramaturg. Lope de Vega va morir el 27 d'agost de 1635, als 73 anys d'edat. El seu funeral es va convertir en un esdeveniment públic celebrat amb inaudit luxe.\nIngent producció en vers


Cancel·lat el Mobile 2020 per l'onada de baixes arran de la por del coronavirus\nGSMA, l'organitzadora del Mobile World Congress, considera que la crisi del coronavirus fa "impossible" la celebració del congrés\nIrene Vaqué Reig 12/02/2020 - 19.50 Actualitzat 13/02/2020 - 00.46\nS'ha suspès el Mobile World Congress (MWC) previst d'aquí a uns dies, entre el 24 i el 27 de febrer, a Barcelona.\nL'organització de l'esdeveniment, reunida d'emergència per videconferència des de les 2 del migdia, ha decidit finalment cancel·lar l'edició d'aquest any arran del temor al coronavirus, que havia portat més de trenta empreses a renunciar a participar-hi. Ho ha avançat la cadena econòmica Bloomberg.\nEn un comunicat, el director de la GSMA, John Hoffman, ha justificat que la crisi del coronavirus ha fet "impossible" mantenir l'esdeveniment:\n"La GSMA ha suspès l'MWC Barcelona 2020 a causa de la preocupació global per la crisi del coronavirus, la preocupació pels desplaçaments i altres circumstàncies, que fan impossible per a la GSMA mantenir l'esdeveniment."\nLa GSMA garanteix la continuïtat a Barcelona\nEl text afegeix que les administracions implicades "respecten i entenen" la decisió i que la GSMA continuarà treballant-hi de cara a l'MWC Barcelona 2021 "i les pròximes edicions".\nLa GSMA reuneix unes 800 operadores de telefonia mòbil i més de 200 empreses tecnològiques. El comitè d'aquesta associació privada és el que ha decidit que aquest any no hi haurà edició barcelonina del MWC.\nEls ens implicats han convocat per aquest dijous al matí una roda de premsa en què explicaran els motius que han portat a la suspensió. Hi participaran, entre altres, el conseller delegat de la GSMA, John Hoffman; l'alcaldessa de Barcelona, Ada Colau; la Generalitat; la delegada del govern espanyol a Catalunya, Teresa Cunillera, i Fira de Barcelona.\nEl congrés té un gran impacte econòmic a la capital catalana, on l'any passat va deixar prop de 500 milions d'euros.\nUn treballador amb màscara surt del recinte on estava previst el Mobile World Congress (EFE/Toni Albir)\nUna setmana de baixes contínues\nEntre les últimes baixes confirmades, aquest mateix dimecres, la de Deutsche Telekom, Vodafone, Orange, Nokia i British Telecom. Renúncies que s'han anat succeint en l'última setmana, des que LG -la primera empresa que va comunicar que no seria a l'MWC- va fer públic l'anunci, i que havien deixat tocat l'esdeveniment.\nL'organització havia anunciat que prendria alguna decisió sobre el congrés mundial de telefonia divendres, però tot s'ha precipitat aquest dimecres. Mentre el comitè del Mobile estava reunit d'urgència, quatre hores abans de l'anunci de l'anul·lació, els governs català i espanyol transmetien el missatge que no hi havia "cap motiu" per suspendre l'MWC.\nUn treballador passa per les instal·lacions del Mobile World Congress (Reuters/Nacho Doce)\nPer tranquil·litzar els assistents, el Mobile havia pres mesures. Per exemple, vetar les persones provinents de la província xinesa de Hubei, on s'ha originat el coronavirus Covid-19, i només permetre l'accés a les persones provinents de la Xina si demostraven que havien estat fora del país durant 14 dies abans de la cita del Mobile.\nTambé es preveien més controls de temperatura i que els assistents certifiquessin que no havien estat en contacte amb cap persona infectada.\nEs fa una fira similar a Amsterdam\nLa fira tecnològica que sí que ha tirat endavant és l'Integrated Systems Europe (ISE), convocada entre l'11 i el 14 de febrer a Amsterdam. Empreses que s'han retirat del Mobile, com Sony, Cisco o Intel, han presentat novetats a la trobada sobre sistemes d'imatge i so, que s'ha fet malgrat les cancel·lacions d'empreses asiàtiques.\nEl centre de convencions on es fa està empaperat de cartells que demanen "protegir-se i protegir els altres", evitar donar-se la mà per saludar, estar a prop de la gent, tapar-se la boca i el nas en estossegar o rentar-se les mans amb freqüència. Alguns assistents fan servir mascareta.\nLG va anunciar fa una setmana que no hi participaria, però, en aquest cas, amb el congrés a les portes, no hi va haver la reacció en cadena que hi ha hagut ara amb el Mobile.\nEn aquesta cita hi participen més de 1.300 expositors, per sota dels més de 2.000 de l'MWC. Justament, la pròxima edició de l'ISE ja no es farà als Països Baixos, sinó a Barcelona.\nLa Moncloa subratlla que la suspensió del Mobile no és "per raons sanitàries"\nEl Mobile, cancel·lat davant l'allau de baixes


Imatge presa per @ AsierDS94\nL'arribada d'una DANA desestabilitzarà l'atmosfera a la Comunitat Valenciana les properes hores.\nPer si no en teníem prou amb les pluges registrades fins ara esta primavera tenim per davant una situació de pluges provocada per una DANA que es despenjarà des del nord de l'Atlàntic i es dirigirà cap al centre de la península les properes hores.\nUn embossament d'aire fred a les capes altes de l'atmosfera, o el que és el mateix una Depressió Aïllada a Nivells Alts (DANA) que inestabilitzarà l'atmosfera a la Comunitat Valenciana les properes hores.\nEls núvols arribaran amb activitat des de l'interior on podran baixar amb intensitat moderada o forta i en forma de tempesta cap al migdia. Els núvols avançaran lentament cap a la costa on les pluges seran de caràcter més anàrquic, i mentre en algunes zones poden descarregar amb certa intensitat a d'altres només es registren pluges febles.\nhui cal esperar un descens de les temperatures de 3-4 graus.\nDemà dijous caldrà seguir de ben a prop com va evolucionant l'oratge perquè tot indica que les pluges més intenses i abundants es registraran durant el matí al nord on encara podran quallar nuclis de tempesta. A la tarda els núvols perdran activitat al nord i al sud concentrant-se les pluges més intenses a València i al nord d'Alacant. L´ambient encara quedarà una mica més fresc.\nDivendres s'estabilitzarà l'oratge a poc a poc al nord mentre que al sud encara es podran registrar precipitacions importants durant bona part de la jornada.\nA la meitat sud de la Comunitat no serà fins dissabte quan s'imposi el sol i pugen novament les temperatures als valors d'inicis de setmana. Tot i això, tant dissabte com diumenge caldrà estar atents a la possible formació de tempestes al nord.


Gossos i petards | Paraules sense escrúpols\nGabriel for President →\nPosted on gener 1, 2016\tby Jordi Monteagudo\nLa nit de Cap d’Any van tornar a circular els típics missatges antipetards escrits per propietaris de mascotes, principalment gossos i gats. Alguns demanaven educadament al públic que no fes ús d’aquesta tradició festiva i explicaven els perjudicis que causa a llurs animals; d’altres, en canvi, oscil·laven entre l’agressivitat i l’insult. Els defensors dels drets dels animals compten, en general, amb la meva simpatia; però, en aquest cas, tot i que conec la realitat de les seves afirmacions, no.\nNo he entès mai que els qui diuen estimar els animal, els obliguin a viure en captivitat. Només la satisfacció d’alguna necessitat personal pot portar algú a arrabassar un grapat de peixos del fons de la mar i encabir-los en presó tan petita com una galleda de vidre. O a domesticar un llop o un petit tigre (un gos o un gat, com ja haureu imaginat) i obligar-los a viure entre les quatre parets d’un pis, segrestant-los del seu entorn natural; més encara: desnaturalitzant-los. Per no parlar de les crueltats a què, en molts casos, els sotmeten: esterilització, amputació d’orelles i cua o extirpació de les urpes. Disfressar-los de maneres ridícules o pentinar-los de formes extravagants també m’han semblat sempre formes de tortura o, com a mínim, d’humiliació.\nQue, després de tot això, diguin que s’estimen els animals és quelcom que no puc entendre. I tampoc no entenc que diguin que volen protegir de la tortura dels petards els pobres animals que ells mantenen presoners entre quatre parets. I, com que no ho entenc, no ho comparteixo: si no volen que gats i gossos patisquen els efectes dels petards, que no els obliguin a viure allà on la gent sol llançar-ne; si s’estimen els animals tant com per criticar l’existència dels zoològics, que s’ho pensen una mica abans de muntar-ne un en un pis de 50 m2.\nSi volen tenir animals en casa i la llei els ho permet, ho suportarem. Però, després, que no vinguin volent canviar els costums de la societat, que la resta no en tenim cap culpa.\nAquesta entrada s'ha publicat en contradiccions i etiquetada amb gats, gossos, petards. Afegiu a les adreces d'interès l'enllaç permanent.\n4 respostes a Gossos i petards\nsílvia roca sansi ha dit:\ngener 3, 2016 a les 3.19 pm\nEsta vist que l’ hi queda molt per aprende, en qüestions de convivència entre homes i animals. No hem.puc entendre molt, però el primer es que la llibertat del éssers vius no depend de la capacitat de espai que ocupen, sinó de la armonia de tots els ocupants del espai. Tothom s’ organitza la seva vida amb animals o sense , però si es cert que en línia a generals i a través de molts anys i han animals que han contribuït amb la seva relació en la nostra raça al nostre progrés i benestar.Per facilitar el benestar de algunes familias amb animals, no veig perquè ha demolestar una mica de respectar , fen me nos sorolloses algunes celebracions.\ngener 4, 2016 a les 9.52 am\nNo havia volgut entrar a comentar el fet històric de la domesticació dels animals (cavall, cabres, vaques; gossos, gats), però, sí:\n1 – la domesticació comença sempre segrestant els animals del seu entorn natural i obligant-los a viure en un d’artificial: això no és mai un acte d’amor;\n2 – el mòbil de la domesticació és sempre obtenir-ne un profit directe (llet, llana, carn) o indirecte (ajut per vigilar, eliminació de rates): això no és mai un acte d’amor;\n3 – les agressions que he descrit i que no heu negat (esterilització, amputació) es continuen practicant: : això no és mai un acte d’amor (o em recorden molt a l’amor que els protaurins diuen sentir pels braus);\n4 – obligar els animals a viure en captivitat és el mateix que fan els zoos: això no és mai un acte d’amor (tot i que, en el seu moment i, per a alguns, encara avui, està justificat pel mòbil del coneixement);\n5 – posseir una mascota respon a moltes necessitats humanes (la incapacitat de fer front a la soledat i la incapacitat per educar els fills –«comprem-li un gosset perquè aprengui a ser responsable»– són les més freqüents), per tant, a l’egoisme: això no és mai un acte d’amor; i, finalment,\n6 – reclamar festivitats menys sorolloses en benefici d’una de les mascotes més sorolloses, el gos, que pot martiritzar el veïnat amb els seus lladrucs, em resulta, a més d’egoista, cruel (cruel amb les persones, cosa que no he vist mai que importi gaire als amos dels gossos) i hipòcrita.\nI voler disfressar tot això d’amor als animals és d’una hipocresia amb què no penso transigir. Podeu seguir en desacord amb mi, però, abans, m’agradaria veure com rebateu algun dels fets de la llista: són fets objectius, i, en el fons, ho sabeu, tots els qui us justifiqueu amb l’amor als animals, ho sabeu.\nQue passi un bon dia amb la seva mascota.\nMaurici BM ha dit:\ngener 22, 2016 a les 1.32 pm\nBon raonament pero no tothom es igual. El tracte el donen les persones. El bo I el dolent. En quan a trindrel’s en un pis (en captivitat), tots els animals necesiten un cau. Salutacions 🐾👣\ngener 26, 2016 a les 6.53 am\nCert, no tothom és igual. Però, mira, com a veïns, en més d’una ocasió m’han tocat dels irresponsables i, en aquells casos, ni atenen a peticions, ni la guàrdia urbana en vol saber res, ni les autoritats sobre higiene i salubritat tampoc… estem abandonats. I, si el gos és gran o d’aquells que hom diu «de presa», encara m’han amenaçat de llançar-me’ls.\nAra, això de comparar un pis amb un cau… el cau sempre es troba en l’entorn natural dels animals, i, de natural, un pis en té ben poc. Com la ciutat.


El papa zombi, amb Pau Guillamet, "Guillamino"\nGreatest Hits Papa Zombi amb Gabriel Rufián, Pere Escobar, Empar Moliner i Roger Coma\nFinal de curs a can Guillamino! Apocalipsi zombie amb uns quants dels moltíssims pares i mares zombies que han desfilat (arrossegant-se, ullerosos) per la secció: Gabriel Rufián, Empar Moliner, Pere Escobar armat amb plat de sopa i Roger Coma!\nSurvival kit d'estiu per a papes zombis, amb Guillamino\nEls nens tenen 82 dies de vacances i només som al 15è! Ja és estiu pels papes zombis: casals, colònies, avis explotats... Guillamino ens desplega un manual de supervivència.\n(Els nostres fills) han vingut a robar-nos les dones: Els Amics de les Arts, pluripaternitat zombi?\nHan vingut a robar-nos les dones, o, si més no, a ocupar el nostre lloc al llit. Els Amics de les Arts passen el qüestionari Guillamino i parlen dels seus fills petits: els drames per posar-los a dormir, el pitjor record de paternitat, què punyetes són aquests vídeos que es troben a YouTube...\n"Quin sentit té que siguis el meu pare si no portes Anderson Paak al Sónar?"\nEnric Palau és un dels tres directors de Sónar i pare d'adolescents, està jugant a una altra lliga. Quina música comparteix amb els seus fills? Quines tècniques té per transmetre'ls els seus gustos? Quines són les seves recomanacions per a joves i no tan joves d'aquest festival? Com va combinar arrencar el Sónar amb paternitat primerenca?\nAndrés Palomino: "Demanar restaurants sense nens és discriminació i manca d'empatia"\nGuillamino ens presenta un altre "Papazombie": Andrés Palomino, autor del còmic "Manual para padres frikis: los años terribles". Un papa bloguer amb bessonada que ens recorda la importància de jugar amb els nens i critica amb vehemència els locals que els exclouen.\nHi ha concerts després del part: papes zombies, de festival al Minimúsica\nAvui respon el qüestionari per a papes zombies d'en Guillamino la Núria Muntaner, directora del Minimúsica i mare d'una nena de poc més de dos anys.\nTàctiques de paternitat amb Pere Escobar: el bateig pedagògic amb sopa\nAmb dolçor. I la sopa era tèbia. Però pel cap. Pere Escobar és pentapare (sí sí, 5, en té, 5) i avui passa el qüestionari per a papes zombies d'en Guillamino!\n"Vint dies amb el meu fill Julian i un conillet": Hawthorne, el primer papa zombi registrat\nGuillamino està entusiasmat: el primer papa zombi data de 1851 i aporta fonts que ho confirmen. Nathaniel Hawthorne, a més d'escriure "La lletra escarlata", va exercir de pare i va fer la crònica dels vint dies que va estar "sol" amb el seu fill de 5 anys. Modern, tendre i actualíssim.\nLady Gaga per adormir nens: tàctiques alternatives de "Proyecto Bombo"\nAvui respon el qüestionari per a papes zombis d'en Guillamino l'Olga Vallejo, periodista freelance, es pensava que sabia què era un embaràs després de viure el de la seva parella. Però un embaràs d'estiu li va donar una bona lliçó. El seu quadern d'anotacions el recull al llibre "Proyecto Bombo", editat per Culbuks.\nComo Vader: "És important que el número de fills no superi el número d'adults"\nCarlos Escudero (A.K.A. Papa Como Vader) és pare de dos nens, bloguer, etern Peter Pan, Instagrammer, cangur, contacontes i avui, carn d'examen d'en Guillamino: passa el qüestionari Papa Zombi! Veritats sobre la paternitat sense edulcorar, totes les que vulgueu.\nMarta Salicrú: "Part natural, epidural i cesària. Va ser com un bufet lliure dolent"\nMarta Salicrú és cap de redacció de la revista "TimeOut", col·laboradora a Rockdelux, professora a l'ESCAC, coautora de "Putos himnes generacionals"... i des de fa poc més d'un mes, mare. Ara s'autodenomina "vaca lletera". Avui respon al Qüestionari Papa Zombi d'en Guillamino!\nPer fi: guia de bars on no ens voldran matar quan hi entrem amb quatre nens\nTeniu nens i us costa fer vida a la ciutat en família? Heu de conèixer les Mammaproof, la comunitat de mares fortes disposades a ajudar-vos amb la seva guia de llocs i activitats recomanats. La Txell i la Mavi responen avui el Qüestionari Papa Zombi d'en Guillamino!\n"Els pares dels amics dels teus fills no són els teus amics", proverbi de pares zombis\nAl principi, els nens no tenen massa preferències i els pares s'ajunten per afinitats; després, la cosa canvia i ens imposen els pares dels seus amics. Què cal fer? Com podem detectar-los? Com podem generar una conversa d'on no n'hi ha? Workshop Guillamino per afrontar aquests drames!\nGuillamino i els polls: "El protocol és clar: negar-ho tot. Sempre. El meu fill no n'ha tingut mai."\nGuillamino arriba al punt crític que tot pare i mare zombi ha d'afrontar en algun moment: el cap de la teva criatura té paràsits i has de ruixar-lo amb insectida de nom eufemístic. Com afrontar-ho? Per sort, tenim "workshop".\nDavid Selvas, papa zombi: "El meu consell? Fes el que puguis. I ja està".\nDavid Selvas és actor a temps parcial ("Vides privades", al Teatre Borràs, ara mateix) i pare a temps total: el sotmetem al qüestionari Papa Zombi d'en Guillamino! Què es pensava que no faria mai i ha acabat fent?\nEl club de la mitjanit, de 23 a 00 h - 21/06/2018\n"La tertúlia": Del discurs xenòfob dins la Unió Europea a la llibertat provisional de La Manada\n"La tertúlia": Torra ha d'inaugurar els Jocs Mediterranis amb el rei?\nOsborne sobre els immigrants: "Que vagin a casa de Pablo Iglesias"\nTorra: "Seré a Tarragona, els Jocs Mediterranis es fan a Catalunya i hi serem perquè és casa nostra"


Les pernoctacions als hotels de la Comunitat Valenciana han augmentat un 2,6% - À Punt\nLes pernoctacions als hotels de la Comunitat Valenciana han augmentat un 2,6%\nÉs la cinquena comunitat autònoma escollida entre turistes estrangers.\n23 d'agost 2019 - 17:58\nSegons l'Institut Nacional d'Estadística (INE), les pernoctacions als establiments hotelers de la Comunitat Valenciana han augmentat un 2,6% al juliol respecte al mateix mes de 2018. Ara bé, tot i que l'ocupació dels hotels ha sigut del 74,2%, s'ha registrat un descens en els preus de l'1,5%.\nEntre els turistes espanyols, la Comunitat Valenciana és la segona destinació, per davant de Catalunya i només per darrere d'Andalusia. Les pernoctacions de viatgers residents a Espanya han crescut un 5,6% als hotels valencians.\nPel que fa als turistes estrangers, la Comunitat Valenciana és la cinquena destinació. Això sí, a molta distància de la primera, que són les Illes Balears. Les pernoctacions d'aquests viatgers han baixat en el territori valencià vora un 1,5%, més del doble que a tot Espanya.\nBaixen la facturació i els preus a la Comunitat Valenciana\nLa facturació mitjana diària dels hotels per cada habitació ocupada és de vora 103 euros al juliol, cosa que suposa un 1,7% més que fa un any. Per contra, a la Comunitat Valenciana la facuració mitjana ha baixat. Se situa en més de 93 cèntims, vora un 2,4% menys que al juliol de l'any passat. La Comunitat Valenciana i Astúries són les dos úniques comunitats on la facturació ha retrocedit.\nPel que fa als preus hotelers, el descens més elevat s'ha registrat a la Comunitat Valenciana, amb una retallada d'un 1,5% respecte al juliol de l'any passat. El major increment de preus s'ha donat a Navarra, amb un 7,5%.


El Sants guanya el derbi contra lHorta (0-1), però els locals impugnaran el partit | Betevé\nData: 09/04/2017 17:18\nEl Sants guanya el derbi contra lHorta (0-1), però els locals impugnaran el partit\nEls santsencs han jugat dos minuts amb 12 jugadors després d'un canvi i l'Horta exposarà el cas a la Federació Catalana de Futbol\nRedacció | Diumenge, 9 d'Abr del 2017, a les 17.18\nEl derbi de Primera Catalana entre lHorta i el Sants era vital per a tots dos conjunts perquè senfrontaven primer contra tercer, amb sis punts de diferència quan només quedaven set jornades per acabar la Lliga. Els de Tito Lossio shan mostrat superiors i shan imposat per 0 a 1, amb gol de Borrull; però a les acaballes del matx i després del canvi de Cornelius per Geri, aquest ha tornat a entrar al camp i ha estat jugant durant dos minuts. LHorta, que en té proves videogràfiques, impugnarà el matx.\nEl Sants ha sortit amb tot, conscient que tot el que no fos guanyar significava dir gairebé adéu a les opcions de lluitar per lascens. La primera mostra ha arribat en el minut 3, amb aquest gol anul·lat per fora de joc de Fran. Xavi Molist no ho veia gaire clar perquè en el minut 5 ha fet escalfar dos jugadors. Locasió més clara dels locals ha estat aquesta, doble, a la sortida dun córner, en el minut 17. La pressió del Sants i les imprecisions pròpies han propiciat accions com aquesta del porter Adri Buetas en la qual Geri gairebé marca de rebot.\nAmb la sensació dhaver merescut més, el conjunt de Tito Lossio ha sortit amb les mateixes ganes a la segona meitat i només ha necessitat un minut per fer el 0 a 1 de Borrull que al final seria definitiu.\nEl Sants ha sabut jugar amb el marcador a favor i ha estat capaç de generar ocasions en la porteria contrària. A làrea pròpia, lHorta ha demanat penal per aquestes mans de Crivillés.\nEls de Tito Lossio han sabut aguantar amb un marcador que els permet mantenir intactes les opcions de lluitar per lascens.\nLalegria de jugadors i tècnics al final del matx contrastava amb la incertesa i la incredulitat quan lHorta ha anunciat que impugnarà el partit perquè havien jugat dos minuts amb 12 jugadors poc després del canvi de Cornelius per Geri.\nAra haurem desperar a la reacció del comitè de competició de la Federació Catalana per saber-ne la resolució.


Actualitzada 20/10/2020 a les 18:36\nPodria rebre les primeres al desembre, segons el ministre Salvador Illa\n© Un sanitari subministra una vacuna.\nEspanya preveu rebre més de 31 milions de dosi de la vacuna contra la Covid-19 de la companyia AstraZeneca entre els mesos de desembre i juny de 2021, segons ha informat aquest dimarts el ministre de sanitat, Salvador Illa, en la roda de premsa posterior al Consell de Ministres.\nEl passat 27 d’agost la Comissió Europea va firmar amb AstraZeneca, en nom dels països participants, un acord amb obligació de compra que suposa l’adquisició per a Europa de 300 milions de dosi. Ara, el Consell de Ministres ha autoritzat que Espanya compleixi la decisió d'Europa en matèria de contractes de compra anticipada de vacunes.\nAixí, a través d’aquest contracte, Espanya rebrà 31.555.469 dosis, de les quals al desembre es rebran 3.155.547 dosis. El preu mitjà de la vacuna és de 2,90 euros per dosi, dels quals 1,12 euros seran a càrrec del Fons ESI, el fons de suport d’emergències de la Comissió Europea, i la resta a càrrec dels estats membres.\nAra bé, aquesta vacuna requereix dos dosis per immunització, pel que el nombre d’immunitzacions és la meitat de les dosis i el cost total per immunització és de 5,80 euros, dels que 3,56 euros li correspondran a cada estat membre.\n"Hi pot haver un increment del cost del 20 per cent, sempre que sigui justificat i prèvia auditoria de les autoritats sanitàries europees", ha afegit Illa, per informar que Espanya realitzarà un desemborsament d’alguna cosa més de 56 milions d’euros i, si es produís l’increment del 20 per cent, el preu límit se situaria en els 76 milions.\nNo obstant això, el ministre de sanitat ha postil·lat que si la vacuna no superés els assajos clínics, la part que correspon pagar els estats membres no seria abonada a la companyia farmacèutica.\nActualment, la vacuna està sent sotmesa a anàlisis clíniques en fase 3, dos al Regne Unit, un al Brasil i un a Sud-àfrica, i està en un procés de 'revisió oberta' per part de l’Agència Europea del Medicament (EMA, per les seues sigles en anglès).\n"Si supera els filtres, si tenim garanties científiques per part dels tècnics que és una vacuna segura i eficaç, i si no hi ha retards en les xifres que figuren al contracte, al desembre començaríem a rebre les primeres dosis", ha argumentat Illa, per concloure assegurant que "no se subministrarà cap vacuna que no superi els requisits de seguretat i eficàcia que ha d’acreditar l’EMA i l’Agència Espanyola de Medicaments i Productes Sanitaris".


A Granollers el PSC és el partit més votat a les eleccions al Congrés, seguit a 2 punts d'ERC - somVallès\nA Granollers el PSC és el partit més votat a les eleccions al Congrés, seguit a 2 punts d'ERC\nEn Comú Podem, que havia guanyat als comicis del 2016, se situa en tercer lloc\nDiumenge, 28 d'abril de 2019 | 23:50h\nEl PSC i ERC han estat els guanyadors d'aquesta nit electoral a Granollers, en què tots dos han augmentat a l'entorn de 7 punts més respecte a les eleccions generals del juny de 2016. El PSC ha estat la primera força amb 8.756 vots (25,85%) –amb 3.496 suports més que el 2016 (18,38%)–, mentre que ERC ha obtingut 8.011 suports (23,65%) –3.198 més que fa tres anys (16,82%)–.\nEn Comú Podem que havia estat la força guanyadora a Granollers a les eleccions del juny del 2016 ha perdut més de 2.000 vots i ha obtingut 4.694 (13,86%). Junts per Catalunya s'ha quedat com a quarta força a la ciutat amb 4.089 vots (12,07%). Molts propers han quedat Ciutadans, amb 4.070 suports (12,02%), que ha guanyat uns 700 vots.\nQui n'ha perdut centenars, però, és el PP, que ha quedat en sisena posició amb 1.490 vots (4,40%), mentre que el 2016 en va tenir 3.588 (12,54%). Segurament, la majoria d'aquests vots perduts pels populars s'ha dirigit a Vox, que n'ha obtingut 1.121 (3,31%).\nPel que fa als partits que no han obtingut representació al Congrés, el Front Republicà ha tingut a Granollers 758 vots (2,24%) i el Pacma, 537 (1,59%). A molta diferència, hi han els 69 vots de Recortes Cero i els 29 del Partit Comunista del Poble de Catalunya.\nLa participació ha estat del 78,60%, 11 punts per sobre que en els comicis de 2016 (67,56%).\nRomeva, primer al Senat\nEl candidat d'ERC i pres polític, Raül Romeva, ha estat el més votat pels granollerins amb 5.053 suports (30,95%), seguit del socialista Manuel Cruz Rodríguez, amb 4.368 (26,75%). Els següents candidats al senat més votats són els socialistes Elia Tortolero i Carles Martí, el republicans Ana Surra i Robert Masih, i l'exconseller i exiliat, Lluís Puig Gordi.


Una Diada entre llums i ombres\nBarcelona. Dimecres, 25 de Agost 2021. 22:02\nActualitzat: Dimecres, 25 de Agost 2021. 22:16\nEls partits independentistes estan inquiets davant del pròxim 11 de Setembre i la celebració de la Diada Nacional de Catalunya. També, preocupats per la mobilització que pugui produir-se en el que abans eren grans èxits de l'independentisme, i també avançada de passos cap a la llibertat nacional. Ara hi ha un desconcert latent i un cert neguit sobre com sortir del carreró en què l'Estat espanyol ha col·locat les cúpules independentistes a partir de repressió policial (Guàrdia Civil i Policia Nacional), judicial (jutjats d'instrucció, TSJC i Tribunal Suprem) i econòmica (Tribunal de Comptes).\nL'Estat espanyol ha consolidat en aquesta espessa xarxa de repressió un para-xocs que l'independentisme no ha estat capaç de superar. També és cert que tampoc no ha retrocedit, almenys, en el que es pot entendre al seu entramat social, cívic i ciutadà. L'independentisme sap on vol arribar, a un Estat propi, i les reiterades victòries electorals així ho demostren. La fita de superar el 50% dels vots el 14 de febrer i obtenir més diputats independentistes que mai evidencien una realitat tossuda: els passos enrere difícilment tindran l'aval del moviment, fins i tot sabent que el deep state no ho posarà fàcil.\nCom cada final d'agost, l'ANC ha començat a explicar el disseny dels actes relacionats amb la Diada, i l'Estat espanyol a treure la seva artilleria política per rebaixar les expectatives que hi pugui haver. Res de nou, d'altra banda, sempre que el moviment independentista tingui clar l'estratègia a seguir. Una cosa sobre la qual la unitat dels partits independentistes està lluny de ser una realitat. El fet que la marxa de la Diada arrenqui a la plaça Urquinaona i acabi davant del Parlament de Catalunya té un objectiu clar d'empènyer els parlamentaris independentistes. També, que l'objectiu de la concentració sigui posar en relleu l'èxit i el mandat de l'1 d'Octubre del 2017.\nPer contrarestar el missatge de l'ANC ha sortit la mateixa delegada del govern espanyol a Catalunya, Teresa Cunillera. La dirigent del PSC ha llançat advertiments sobre l'objectiu de la taula de diàleg que ha acceptat reunir Pedro Sánchez al setembre i que ha emmarcat en una cimera per parlar de convivència i no pas d'amnistia, referèndum i autodeterminació, com exigeix el Govern. Refredar i refredar les reivindicacions independentistes sembla ser l'únic guió del govern espanyol. Molt poc bagatge si pretenen alimentar el diàleg els dos anys que inicialment estan previstos.\nEls motors de la Diada s'han engegat i més enllà de tot el que es pugui dir sempre hi ha hagut una veritat inexorable: les diades multitudinàries han marcat l'agenda política, de vegades, fins i tot, per sobre de les decisions dels líders i els partits.\nDIADA 2021 L'ANC ultima els detalls per a la celebració de la Diada Marta Sánchez


Rafel Bruguera participa com a ponent en la Jornada del Congrés sobre persones desaparegudes | Comarques Gironines | Partit dels Socialistes de Catalunya\nRafel Bruguera participa com a ponent en la Jornada del Congrés sobre persone...\nRafel Bruguera participa com a ponent en la Jornada del Congrés sobre persones desaparegudes\nActualitzat: 5/11/2018 a les 16:42\nIntervindrà en la taula rodona sobre la Comissió Especial del Senat del 2013 i la seva influència com a referent. Hi participarà juntament amb l'exsenadora Luz Marina Socas-León i el periodista Paco Lobatón, que fou compareixent en aquesta comissió\nEl Diputat al Parlament i exsenador Rafel Bruguera participarà demà com a ponent en la jornada parlamentària Solucions Jurídiques a les desaparicions de persones, que organitza el Congrés dels Diputats a la sala Campoamor. Bruguera intervindrà en la taula rodona sobre la Comissió Especial del Senat del 2013 i la seva influència com a referent. Hi participarà juntament amb l'exsenadora Luz Marina Socas-León i el periodista Paco Lobatón, que fou compareixent en aquesta comissió.\nA Espanya no existeix una definició legal de "persona desapareguda". Preval la del Consell d'Europa adoptada en la recomanació que va fer aquest organisme el 9 de desembre de 2009 segons la qual la persona desapareguda "és la persona absent de la seva residència habitual sense motiu conegut o aparent, l'existència de la qual és motiu d'inquietud o bé que la seva nova residència s'ignora, donant peu a la recerca en l'interès de la seva pròpia seguretat y sobre la base de l'interès familiar o social".\nLa legislació actual en matèria de desapareguts a Espanya presenta enormes buits i no és prou específica ni prou concreta com exigeix aquest àmbit. és una circumstància que reconeixen tan les associacions de familiars a de desapareguts, com investigadors, operadors jurídics o altres col·lectius implicats. Aquesta mancança genera indefensió i fa créixer el patiment dels qui han de passar pel tràngol de tenir una persona estimada desapareguda.\nLa jornada es desenvoluparà amb la participació actuiva i el testimoni de familiars de persones desaparegudes, representants de les entitats i fundacions de protecció de nens i adolescents i de recerca de persones desaparegudes així com d'associacions de familiars de persones desaparegudes, a més dels diferents portaveus parlamentaris.


El Museu de les Terres de l’Ebre busca propostes per exposicions fotogràfiques i tallers – Godall Blog (per AMV)\nEl Museu de les Terres de l’Ebre busca propostes per exposicions fotogràfiques i tallers\nPublicat per godallblog on 21 Juny, 2016\nEl Consorci del Museu de les Terres de l’Ebre ha obert les convocatòries per a la realització de tres exposicions fotogràfiques i quatre cursos i tallers i la d’ajuts de recerca etnològica per aquest 2016. Amb estes convocatòries el Museu vol dotar de recursos i mitjans tècnics a la ciutadania i col·lectius del territori perquè puguen compartir i divulgar els seus treballs i coneixements, cedint espais i equipaments i amb l’aportació dels seus serveis.\nAmb la convocatòria d’exposicions i cursos, que es va engegar l’any passat, el Museu també pretén ampliar el ventall d’activitats que ve realitzant. Enguany, se seleccionaran un total de tres mostres: una de temàtica lliure, una sobre les festes populars a les Terres de l’Ebre i , una última, sobre les sales de cinema tancades i en funcionament dels municipis de les Terres de l’Ebre. Pel que fa els cursos i tallers, se’n seleccionaran un total de quatre propostes i hauran de ser de tipus naturalístic, cultural, artístic, artesanal o educatiu.\nA més de dotar els projectes d’espais i equips que tinguen al seu abast i d’assessorar els projectes, el museu es compromet a fer-se càrrec de la difusió a través dels mitjans de comunicació i les xarxes socials, de confeccionar targes d’invitació (lliurant-ne un nombre a l’expositor), del muntatge de marcs i paspartús en el cas de les exposicions i a fer el seguiment de la preinscripció i la difusió corresponent a diferents col·lectius en el cas dels cursos i tallers. D’altra banda, el fixament i cobrament d’aquests últims correspon als organitzadors.\nEl termini de presentació de propostes finalitza el proper 24 de juliol. Els interessats hauran de presentar una sol·licitud que trobaran a la pàgina web del museu, el seu currículum personal, un dossier del projecte i una proposta de difusió. Les propostes seran sotmeses a consideració d’un jurat format per representants del Museu de les Terres de l’Ebre, l’Ajuntament d’Amposta i d’un representant d’una escola d’art del territori.\nAjuts per a la realització de projectes de recerca etnològica\nPel que fa la convocatòria dels ajuts de recerca etnològica, impulsada pel Museu l’any 2001, en el marc del Programa de l’Observatori del Patrimoni Etnològic i Immaterial (OPEI) de la Direcció General de Cultura Popular, Associacionisme i Acció Culturals del Departament de Cultura de la Generalitat de Catalunya, se seleccionaran dos projectes per un import màxim de 1.200€ cadascun. A més, les entitats seleccionades hauran de cofinançar el projecte en una quantitat que, al menys, siga igual a l’aportada pel Consorci del Museu de les Terres de l’Ebre.\nD’ençà que va començar, ja s’han realitzat més d’una vintena de treballs. Els projectes guanyadors disposen d’un any per desenvolupar les seues recerques, que comptaran amb l’assessorament i el suport tècnic del Museu de les Terres de l’Ebre. Els destinataris d’aquests ajuts són institucions i entitats dels municipis/ens locals pertanyents a les comarques del Baix Ebre, Montsià, Ribera d’Ebre i Terra Alta que formen part del Consorci del Museu de les Terres de l’Ebre.\nL’any passat les propostes seleccionades van ser: La tradicionalitat de la Festa de Sant Antoni d’Alcanar, presentat de forma conjunta per la Comissió de Sant Antoni i la Regidoria de Cultura de l’Ajuntament d’Alcanar; i Godall: evolució de les formes de vida en un poble rural, presentat per l’Ajuntament de Godall.\nEntrada prèvia Gran poesia gràcies a Godall Edicions\nEntrada següent IN MEMORIAM ESCOLES DE NENS I NENES DE GODALL ANTERIORS A LA DICTADURA FRANQUISTA


SEALJU, Instal.lacions industrials\ninfo@sealju.com - Tels. 972.400.335 - 607.851.603\nINICI • PRODUCTES I SERVEIS • OFERTES I PROMOCIONS • MAPA WEB • NOTICIES • LOCALITZACIÓ • CONTACTAR\nLes foses rotacionals per a la depuració d'aigües residuals estan construïdes a base d'un producte de roto emmotllament en polietilè additiu anti UV de color blau. Disposen de prefiltres amb matèria filtrant per a separar matèries flotants i amb tractament anaeròbic (sense oxigen) dels residus.\nEstan destinades bàsicament a la decantació i digestió dels efluents mitjançant fermentació anaeròbica, emprant com a dispositiu d'entrada un tub colzat submergit en el líquid i amb sortida a través d'un filtre de grava.\nLa seva capacitat va des dels 1.000 litres fins els 3.000 o fins hi tot poden ésser de capacitat superior. Els separadors de grasses són el complement ideal pel tractament de les aigües residuals, millorant el rendiment dels equips de depuració. La seva missió és la de filtrar les grasses i els olis contingut en el fluid, així com els sabons i les escumes, que per la seva densitat inferior a la de l'aigua es troben surant damunt el líquid.\n© 2006 - INSTAL.LACIONS SEALJU, S.L Torre i Bages, 1 17190-SALT - Avís legal - Mapa web - Contactar - Inici


Ciutadella reubica els punts de control de velocitat a la via Perimetral i l'avinguda la Pau\nEl Servei de Mobilitat de la Policia Local fa un balanç positiu de les dades proporcionades pels radars durant dos mesos al passeig marítim i a l'avinguda Cales Piques, amb un grau de compliment de la velocitat del 90 i del 80 per cent i una circulació mitjana d'uns 1.200 vehicles a cada un dels punts.\nEl radar ubicat al Passeig Marítim de Ciutadella durant els mesos de novembre, desembre i gener ha registrat un moviment diari de 1.124 vehicles i una velocitat mitjana d'entrada al radar de 23,5 km/h, per davall per tant del límit de 30km/h. El percentatge de compliment ha estat pròxim al 90 per cent (i del 98% per cent si agafem la franja immediatament superior: és a dir de 0 a 40 km/h).\nEn el cas del radar ubicat a l'avinguda Cales Piques de Ciutadella ha registrat un moviment diari de 1.323 vehicles amb una velocitat mitjana de pas pel control de 35,75 km/h. En el cas d'aquest radar val a dir que ha registrat tant el trànsit d'entrada (de cara al radar) com de sortida. Aquest doble rastreig permet també mesurar l'eficàcia del punt de control de velocitat, com a element dissuasiu, ja que els vehicles que no tenien el radar de cara han circulat de mitjana quasi a 10 km/h més, i en aquest sentit de la circulació l'indicador de compliment de la velocitat màxima decreix fins entorn del 50 per cent (80 per cent en la franja 0-50?km/h) és a dir, bastant inferior que quan el radar està de cara o operatiu.\nAra amb les noves dades que s'obtindran de les noves dues ubicacions es continuarà ampliant el mapa de les diferents zones del municipi amb un trànsit important, enregistrant al mateix temps que es fa el pertinent control de velocitat, també les dades i els aforaments que permetran detectar els punts conflictius de la ciutat amb la intenció d'actuar-hi de forma ja permanent i punitiva per tal de garantir un trànsit segur, pausat i d'acord amb la normativa.


Així obren la porta de casa teva sense forçar el pany per robar\nActualitzat 10/09/2021 13:25\nAlerta policial per una nova tècnica de robatori en cases. Aquest mètode permet als lladres entrar als domicilis sense forçar el pany, deixant poc rastre del delicte. Així ha informat la policia i així ho fan.\nNova alerta policial per a robatoris\nEs diu "impresioning" i és un mètode per a robatoris amb força en domicilis personals. A diferència d'altres mètodes, que forcen o trenquen panys, aquest mètode deixa la porta intacta, dificultant la recollida d'evidències del delicte.\nPany d'una porta / Flickr\nL'alerta policial arriba en aquest cas des de la Direcció Superior de Policia de La Rioja, que han detectat diversos casos d'aquesta nova estratègia. En una nota, la Direcció ha explicat aquest divendres que el mètode consisteix a col·locar làmines d'alumini deformables a l'interior del pany, que són imperceptibles a primera vista.\nObren la porta sense forçar el pany\nAquestes làmines, quan entrem a casa, graven les marques de la clau original i permet als lladres entrar amb una clau mestra, que obre la porta com una de normal, sense deixar rastre d'haver forçat el pany.\nPany d'una porta amb claus / Flickr\nL'"impresioning" és similar al mètode del "bumping", utilitzat per grups organitzats i que consisteix a obtenir còpies de les claus sense necessitar l'original i també sense deixar rastre ni forçar els forrellats.\n"Impresioning" i "bumping"\nTal com detalla el comunicat policial, els dos sistemes faciliten la impunitat dels delinqüents i dificulten la investigació dels robatoris comesos amb aquests procediments.\nA més, afegeixen, en les últimes operacions portades per la Direcció Superior de Policia de La Rioja, s'han confiscat nombroses eines, rossinyols i varetes d'alumini deformable, amb els quals els lladres accedien als habitatges.\nClaus de casa / Flickr\nD'altra banda, la Policia Nacional també adverteix de diversos mètodes utilitzats pels lladres per esbrinar si estem o no a casa i poder entrar a robar. Per saber si la porta de l'habitatge s'obre amb regularitat o si està tancada durant dies, instal·len marcadors.\nMarcadors a les portes per saber si som a casa\nHi ha molts tipus d'aquests marcadors, que passen per sistemes més rudimentaris com bastonets de fusta col·locats entre el terra i la porta, que cauen quan la porta s'obre o queden intactes i mostren que ningú no l'obre.\nEls més preocupants i sofisticats, que s'han detectat en diverses ocasions aquest any, són de plàstic o fins i tot de goma d'enganxar i silicona.\nMarcadors de silicona / Mossos d'Esquadra\nEls de plàstic són petits clips transparents, que es col·loquen entre la porta i el marc i que també cauen en obrir-se, mostrant un habitatge transitat i, per tant, de difícil accés.\nEls últims són fins i tot més discrets: uns fils de goma d'enganxar o silicona gairebé imperceptibles que es posen formant una espècia de teranyina entre marc i porta i que es trenquen en ser oberta.\nEn tots aquests casos, els lladres busquen que els marcadors estiguin intactes diversos dies, mostrant que el domicili és buit i ningú no els sorprendrà quan perpetrin el robatori.


Dissabte al migdia, cap a 2/4 de 2, es va produir un accident múltiple a la carretera d’accés a la Costa Brava, prop dels semàfors. A l’accident es van veure implicats 4 cotxes que es van encalçar un rera l’altre en sentit Blanes.\nEl sinistre ha provocat 3 ferits lleus i va mobilitzar a 2 dotacions del Servei d’Emergència Mèdiques, Mossos d’Esquadra i Policia Local.\nMentre no es van retirar els vehicles es va donar pas alternatiu a la carretera.\nEs dóna el cas, que només unes hores després, cap a 2/4 de 6 de la tarda un altre vehicle va sortir de la via a sols uns metres més enllà del punt del primer accident. Segons va explicar el conductor, una motocicleta va fer un moviment estrany cosa que el va obligar a sortir de la via. La part davantera del vehicle va quedar encastada al rieral de servei paral•lel a la via, i va haver de ser retirat per una grua.\nAra fa un mes, es va produir un altre accident frontal en aquesta carretera i a sols uns metres dels altres dos. En aquell accident va provocar 3 ferits greus, un d’ells va haver de ser evacuat en helicòpter medicalitzat.\nArticle anteriorCremen 5 camions en un aparcament de Tordera\nArticle següentLa caserna de la policia i l’ampliació del cementiri, les obres prioritàries aquest 2012